Publication: Magyar Közlöny
Issue: MK-1998-1 (Year: 1998, Number: 1)
Era: 1990-2004
Section: a 2/1998. (I. 12.) PM rendelethez
Paragraph Index: 597

2. Lakásszövetkezetet a tagok saját lakásigényük és az ezzel kapcsolatos szociális szükségleteik kielégítése céljából hozzák létre. Tevékenysége — nyereségszerzési cél nélkül — a tagjai érdekeit szolgálja, így nem a közhasznúság körébe tartozik. A lakásszövetkezetekre a lakásigényüket más szervezeti típusban kielégítőkkel azonos tartalmú adó, illeték, kedvezmény és támogatási szabályokat kell alkalmazni. A lakásszövetkezeti törvény kidolgozása során meg kell vizsgálni annak lehetőségét is, hogy a lakásszövetkezetek milyen egyszerűsített jogi feltételekkel válhatnak társasházzá. Az 1—2. pontért felelős: igazságügy-miniszter érintett miniszterek, országos hatáskörű szervezetek vezetői, bevonva a gazdasági érdekképviseleti szervezeteket és az országos gazdasági kamarákat Határidő: 1998. április 30.

Source: https://magyarkozlony.hu/hivatalos-lapok/eb9b645f25b1f370a823b3142eb08ab88ea39d8e/dokumentumok/05943a106c003bff9d81f41ec62ee5d3742acbe0/letoltes